ดัชนีชี้วัดภาวะแรงงาน

ภาวการณ์ด้านแรงงานมีการเคลื่อนไหวเปลี่ยนแปลงตลอดเวลา สืบเนื่องจากปัจจัยทางเศรษฐกิจ สังคม และการเมือง เช่นสถานการณ์ทางการเมืองสับสนไร้ทิศทางที่ชัดเจน จะส่งผลถึงความเชื่อมั่นของนักธุรกิจ นักลงทุนทั้งในและต่างประเทศ เกิดการชะลอการลงทุน ชะลอการขยายกิจการ รวมถึงชะลอการจ้างงานในขณะที่การผลิตคนเพื่อเข้าสู่ตลาดแรงงานของภาคการศึกษายังคงมีอย่างต่อเนื่อง มิอาจชะลอตามภาวการณ์ด้านเศรษฐกิจจึงส่งผลต่อการว่างงานก่อให้เกิดการทำงานต่ำระดับ นอกจากนี้การเปลี่ยนแปลงทางเทคโนโลยีการผลิต ต้นทุกการผลิตฤดูกาล ทัศนคติทั้งของฝ่ายนายจ้างและผู้ใช้แรงงาน เหล่านี้ล้วนเป็นปัจจัยที่นำไปสู่การเปลี่ยนแปลงของภาวะด้านแรงงาน ไม่ว่าจะเป็นรูปแบบการจ้างงาน การเคลื่อนย้ายแรงงานฝีมือแรงงาน มาตรฐานแรงงาน ฯลฯ ดังนั้นการจะทราบความเคลื่อนไหวหรือการเปลี่ยนแปลงของภาวะแรงงาน จึต้องมีการพิจารณาศึกษาเพื่อกำหนดตัวชี้วัด พร้อมทั้งติดตามการเปลี่ยนแปลง เพื่อศึกษาวิเคราะห์ถึงสาเหตุของปัญหา รวมถึงทำนายหรือคาดการณ์อนาคต อันจะเอื้อประโยชน์ต่อการตัดสินใจในการกำหนดแผนงานที่จะต้องทำให้สนองตอบต่อความต้องการของทุกกลุ่มทั้งนายจ้าง ผู้ใช้แรงงานรวมทั้งองค์กรต่างๆทั้งภาครัฐและเอกชนสถานการณ์แรงงานจังหวัดแพร่ ไตรมาส 4 ปี 2556 ฉบับนี้จะขอนำเสนอตัวชี้วัดภาวะแรรงงานดังนี้

1. อัตราการมีส่วนร่วมในกำลังแรงงาน

 อัตราการมีส่วนร่วมในกำลังแรงงานเป็นตัวขี้วัดที่แสดงให้เห็นถึงสภาพกำลังแรงงานในตลาดแรงงานของจังหวัดแพร่ เมื่อเทียบกับประชากรวัยแรงงานทั้งหมด โดยคำนวณจากกำลังแรงงานในจังหวัดแพร่เทียบกับประชากรที่มีอายุ 15 ปี ขึ้นไปในจังหวัดแพร่ จะพบว่าไตรมาส 4 ปี 2556 ในการวิเคราะห์ครั้งนี้ อัตราการมีส่วนร่วมในกำลังแรงงานจังหวัดแพร่ มีอัตราร้อยละ 71.56 เป็นช่วงฤดูกาลเกษตรกรรมที่มีการจ้างงานสูง ส่วนไตรมาส 3 ปี 2556 มีอัตราร้อยละ 72.15 และเมื่อเปรียบเทียบกับไตรมาสเดียวกันของปีที่ผ่านมา พบว่าทรงตัวอยู่ในระดับใกล้เคียงที่มีอัตรา 71.26 เมื่อพิจารณาจากแผนภูมิ 1 จะพบว่า ไตรมาส 1 และ 2 ปี 2556 มีอัตราลดลง

แผนภูมิ 1 อัตราการมีส่วนร่วมในกำลังแรงงานแพร่

ที่มา : สำนักงานสถิติจังหวัดแพร่

หมายเหตุ : อัตราการมีส่วนร่วมในกำลังแรงงาน = กำลังแรงงาน × 100

ประชากรที่มีอายุ 15 ปีขึ้นไป

2.อัตราการมีงานทำ

 อัตราการมีงานทำต่อกำลังแรงงานเป็นตัวชี้วัดที่แสดงให้เห็นภาวะการมีงานทำในตลาดแรงงานของจังหวัดแพร่ว่ามีสัดส่วนมากน้อยเพียงใด สำหรับอัตราการมีงานทำในภาคการเกษตรของจังหวัดแพร่ ซึ่งคำนวณจากผู้มีงานทำในภาคการเกษตรในจังหวัดแพร่ต่อกำลังแรงงานที่มีงานทำในจังหวัด ในไตรมาส 4 ปี 2556 พบว่าอัตราการมีงานทำในภาคเกษตรของจังหวัดแพร่ ร้อยละ 43.32 โดยเมื่อเปรียบเทียบไตรมาสที่ผ่านมา จะพบว่า อัตราการมีงานทำในภาคเกษตรจังหวัดแพร่ มีสัดส่วนเพิ่มขึ้นจากไตรมาส 3 ปี 2556 ที่มีร้อยละ 42.73 อย่างเห็นได้ชัด (แผนภูมิ 2) และเมื่อเปรียบเทียบกับไตรมาสเดียวกันของปีที่ผ่านมา มีสัดส่วนต่างกัน คือ 38.60 เนื่องจากไตรมาส 4 เป็นช่วงฤดูเก็บเกี่ยวการว่างงานมากกว่าไตรมาสที่ 3 ส่วนอัตราการมีงานทำนอกภาคเกษตรมีสัดส่วนที่ลดลง ในไตรมาส 4 กล่าวคือ ไตรมาส 3 ปี 2556 มีอัตรา 57.27 ลดลงเป็น 56.68 ในไตรมาส 4 เนื่องจากผู้ใช้แรงงงานนอกภาคเกษตรเคลื่อนย้ายเข้าไปอยู่ในภาคเกษตรกรรม อันมีสาเหตุจากการที่ภาคเศรษฐกิจหรือเจ้าของธุรกิจมีการชะลอตัวเนื่องจากสถานการณ์ความสับสนทางการเมืองความไม่มั่นใจในเศรษฐกิจ ปัญหาความไม่สงบต่างๆ และผลกระทบของราคาน้ำมันทำให้ธุรกิจชะงักงัน ชะลอการขยายงานโดยเฉพาะชะลอการจ้างงาน

แผนภูมิ 2 อัตราจ้างงานใน/นอกภาคการเกษตรจังหวัดแพร่

ที่มา : สำนักงานสถิติจังหวัดแพร่

หมายเหตุ อัตราการจ้างงานใน/นอกภาคเกษตร = ผู้มีงานทำใน/นอกภาคเกษตร × 100

 ผู้มีงานทำ

เมื่อพิจารณาอัตราการมีงานทำเฉพาะในส่วนภาคอุตสาหกรรมการผลิต โดยคำนวณจากจำนวนผู้มีงานทำในภาคอุตสาหกรรมการผลิตเปรียบเทียบกับจำนวนผู้มีงานทำทั้งหมดจะพบว่าอัตราการจ้างงานในภาคผลิตมีอัตรา 19.72 ซึ่งลดลงจากไตรมาสที่ 3 ปี 2556 ที่มีอัตรา 21.88 อันเนื่องมาจากปัจจัยฤดูเก็บเกี่ยว ผนวกกับสถานการณ์เศรษฐกิจ การเมือง ทำให้การจ้างงานในภาคการผลิตลดลง เมื่อเทียบกับไตรมาสเดียวกันของปีที่ผ่านมาพบว่ามีสัดส่วนที่ใกล้เคียงกันมาก คือ 19.69 จึงแสดงให้เห็นชัดว่าการเพิ่มขึ้นหรือลดลงเป็นผลจากปัจจัยฤดูกาลปรากฏรายละเอียดตามแผนภูมิ 3

แผนภูมิ 3 อัตราการมีงานทำในอุตสาหกรรมการผลิตในจังหวัดแพร่

ที่มา : สำนักงานสถิติจังหวัดแพร่

หมายเหตุ : อัตราการจ้างงานในอุตสาหกรรมการผลิต = ผู้มีงานทำในภาคอุตสาหกรรมการผลิต × 100

 ผู้มีงานทำ

โดยสรุปในภาพรวมจะพบว่าอัตราการมีงานทำหรือการมีส่วนร่วมในกำลังแรงงานของจังหวัดแพร่จะมีลักษณะการเคลื่อนย้ายแรงงานแบบเป็นวัฎจักรหรือวงจร ทั้งนี้ เพราะพื้นที่จังหวัดเป็นเขตเกษตรกรรม ประชากรประชากรซึ่งเป็นกำลังแรงงานของจังหวัดจะอาศัยอยู่ในภาคส่วนของเกษตรกรรมเพื่อช่วยครัวเรือนในการทำการเกษตรเป็นส่วนใหญ่ เมื่อหมดฤดูเก็บเกี่ยวผลผลิตก็จะเคลื่อนย้ายกลับมาภาคเกษตรกรรมในจังหวัดอื่นๆและจะเคลื่อนย้ายไปหางานทำในภาคอุตสาหกรรมในจังหวัดอื่นๆ และจะเคลื่อนย้ายกลับมาภาคเกษตรกรรมอีกครั้งในฤดูเพาะปลูก วนเวียนในลักษณะเช่นนี้อย่างเป็นวัฎจักรทุกปี จึงอาจส่งผลต่อการขาดแคลนแรงงานในบางฤดูกาล

3.อัตราการว่างงาน

 การศึกษาอัตราการว่างงานในปีที่ผ่านมาจะพบว่าอัตราว่างงานของจังหวัดแพร่แต่ละไตรมาสจะปรับตัวสูงขึ้นและลดลงตามปัจจัยในเรื่องฤดูกาล เนื่องจากจังหวัดแพร่เป็นพื้นที่เกษตรกรรม ไตรมาส 1 เป็นช่วงฤดูแล้งนอกฤดูการเกษตร หรือนอกฤดูเก็บเกี่ยว ส่งผลให้แรงงานในภาคเกษตรว่างงานอัตราการว่างงานในไตรมาส 1 จึงสูงและเริ่มลดลงในไตรมาส 2เนื่องจากเป็นช่วงที่กำลังแรงงานใหม่สำเร็จการศึกษาเริ่มเข้าสู่ตลาดแรงงาน สำหรับไตรมาส 3 เป็นช่วงฤดูการเกษตรประกอบกับกำลังแรงงานใหม่ที่สำเร็จการศึกษาเริ่มเข้าสู่ตลาดแรงงานจึงเป็นปัจจัยที่มีผลต่ออัตราการว่างงานที่ลดลง และอัตราการว่างงานจะเริ่มขยับตัวสูงขึ้นอีกเล็กน้อยในไตรมาส 4 แต่ยังคงยู่ระดับทรงตัว เนื่องจากไตรมาส 4 เป็นช่วงฤดูเก็บเกี่ยวยังต้องใช้แรงงานในภาคเกษตรกรรมอยู่ ดังนั้นอัตราการว่างงานจึงเป็นเครื่องชี้วัดที่เกี่ยวข้องกับปัจจัยฤดูกาล นอกจากนี้อัตราการว่างงานจะเกี่ยวข้องกับภาวะเศรษฐกิจและพื้นที่ กล่าวคือ แรงงานจะมีการเคลื่อนย้ายสู่ภาคเกษตรในไตรมาสที่เป็นพื้นที่การเกษตรจะมีอัตราว่างงานต่ำ ขณะที่จังหวัดในพื้นที่ตั้งของอุตสาหกรรมจะมีอัตราว่างงงานสูง

 สำหรับอัตราว่างงานในจังหวัดแพร่ ไตรมาส 4 ปี 2556 มีอัตราร้อยละ 0.45 ซึ่งมีความเปลี่ยนแปลงจากไตรมาสที่ผ่านมาตามรายละเอียดในแผนภูมิต่อไปนี้

แผนภูมิ 4 อัตราการว่างงานจังหวัดแพร่

ที่มา : สำนักงานสถิติจังหวัดแพร่

หมายเหตุ : อัตราการว่างงานในจังหวัด = ผู้ว่างงานทำจังหวัด × 100

 กำลังแรงงานในจังหวัด

4. อัตราการเปลี่ยนแปลงของจำนวนผู้ประกันตนในระบบประกันสังคม (มาตรา 33) ผู้ประกันตนที่ขอรับประโยชน์ทดแทน กรณีว่างงาน และผู้ประกันตนที่ขึ้นทะเบียนขอรับประโยชน์ทดแทนกรณีเลิกจ้าง

 จำนวนผู้ประกันตนตามมาตรา 33 ของสำนักงานประกันสังคม ไตรมาส 4 ปี 2556 มีจำนวน 17,303 คน จำนวนผู้ประกันตนตามมาตรา 33 ของสำนักงานประกันสังคม ไตรมาส 4 ปี 2556 มีจำนวน 16,588 คนอัตราการเปลี่ยนแปลงของจำนวนผู้ประกันตนในระบบประกันสังคม (มาตรา 33 ) ร้อยละ 4.31 มีจำนวนผู้ประกันตนที่ขอรับประโยชน์ทดแทนกรณีว่างงาน ไตรมาส 4 ปี 2556 มีจำนวน 582 คน (ใช้ข้อมูลจากสำนักงานประกันสังคม) ส่วนไตรมาส 4 ปี 2556 มีจำนวน 123 คน อัตราการเปลี่ยนแปลงของผู้ประกันตนที่ขอรับประโยชน์ทดแทนกรณีว่างงาน ร้อยละ -44.72

แผนภูมิ 5 อัตราการเปลี่ยนแปลงของจำนวนผู้ประกันตนในระบบประกันสังคม (มาตรา 33)

ผู้ประกันตนที่ขึ้นทะเบียนขอรับประโยชน์ทดแทนกรณีว่างงาน และกรณีเลิกจ้าง จังหวัดแพร่

ทีมา : สำนักงานประกันสังคมจังหวัดแพร่

5. อัตราการบรรจุงาน

 อัตราการบรรจุงานในแต่ละไตรมาส เป็นตัวชี้วัดที่แสดงให้เห็นถึงการเคลื่อนไหวของภาวการณ์ด้านแรงงาน ซึ่งสามารถศึกษาวิเคราะห์กับจำนวนตำแหน่งงานว่าง และจำนวนผู้สมัครงาน โดยเมื่อวิเคราะห์จำนวนการบรรจุงานที่สำนักงานจัดหางานจังหวัดดำเนินการ เทียบกับจำนวนตำแหน่งงานว่างที่แจ้งผ่านสำนักงานจัดหางานจังหวัดแพร่ จะพบว่า อัตราการบรรจุงานต่อตำแหน่งงานว่าง ไตรมาส 4 ปี 2556 อยู่ร้อยละ 141.24 โดยมีอัตราต่ำกว่าไตรมาส 3 ปี 2556 ที่มีร้อยละ 179.51 ซึ่งอาจเป็นเพราะสถานประกอบการมีความต้องการตำแหน่งงานว่างในช่วงไตรมาสที่ 4 น้อยลงเนื่องจากการชะลอตัวการจ้างแรงงานจากผลพวงของภาวะเศรษฐกิจ ประกอบกับเป็นช่วงฤดูเพาะปลูกความต้องการแรงงานที่แจ้งผ่านสำนักงานจัดหางานจังหวัดแพร่ จึงลดลงตาม อย่างไรก็ตามอัตราการบรรจุงานต่อตำแหน่งงานว่างไตรมาสนี้มีสัดส่วนลดลงเมื่อเทียบกับไตรมาสเดียวกันของปีที่ผ่านมา ที่มีร้อยละ 179.51 เมื่อเปรียบเทียบกับสัดส่วนของผู้บรรจุงานกับจำนวนผู้สมัครที่มีอัตราร้อยละ 105.54 จะพบว่ามีอัตราลดลงจากไตรมาส 3 ปี 2556 ที่มีอัตรา 35.09 ทั้งนี้อาจเป็นเพราะในไตรมาสนี้มียอดผู้สมัครงานที่น้อยกว่าไตรมาสที่ผ่านมาขณะที่ผู้ได้รับการบรรจุงานมีสัดส่วนมากว่าไตรมาสที่แล้ว เมื่อเปรียบเทียบกันแล้วจึงทำให้เห็นภาพว่ามีอัตราสูง

แผนภูมิ 6 อัตราการบรรจุงานต่อผู้สมัครงาน/ตำแหน่งงานว่างในจังหวัดแพร่

ทีมา : สำนักงานจัดหางานจังหวัดแพร่

หมายเหตุ : อัตราการบรรจุงานต่อผู้สมัครงานจังหวัดแพร่ = ผู้ได้รับการบรรจุงานในจังหวัด×100

 ผู้สมัครงานในจังหวัด

 อัตราการบรรจุงานต่อตำแหน่งงานว่างจังหวัดแพร่ = ผู้ได้รับการบรรจุงานในจังหวัด × 100

 ตำแหน่งงานว่างในจังหวัด

6.อัตราการจ้างงานแรงงานต่างด้าว

 อัตราการจ้างแรงงานต่างด้าวต่อจำนวนผู้มีงานทำทั้งหมด คิดเป็นร้อยละ 0.23 หมายถึง ผู้มีงานทำทุกๆ 100 คน จะมีการจ้างแรงงานต่างด้าวประมาณ 0 - 1 คน และอัตราการจ้างแรงงานต่างด้าว 3 สัญชาติ (พม่า ลาว กัมพูชา) ต่อจำนวนผู้มีงานทำทั้งหมดอยู่ที่ร้อยละ 0.18 แสดงว่าผู้มีงานทำทุกๆ 100 คน จะเป็นการจ้างแรงงานต่างด้าวสัญชาติ พม่า ลาว กัมพูชา 0 - 1 คน

แผนภูมิ 7 อัตราการจ้างแรงงานต่างด้าวในจังหวัดแพร่

ที่มา : สำนักงานจัดหางานจังหวัดแพร่

7. อัตราการปฏิบัติไม่ถูกต้องตามกฎหมายคุ้มครองแรงงานและกฎหมายความปลอดภัยในการทำงานของสถานประกอบการ

 อัตราการปฏิบัติไม่ถูกต้องตามกฎหมายคุ้มครองแรงงานสถานประกอบการการเป็นตัวบ่งบอกตัวหนึ่งที่แสดงให้เห็นถึงภาวการณ์ด้านแรงงาน หากนายจ้างไม่ปฏิบัติตามกฎหมายสูงย่อมส่งผลกระทบต่อความเป็นอยู่ของลูกจ้าง ผู้ใช้แรงงาน และส่งผลถึงคุณภาพชีวิตของผู้ใช้แรงงานตามมา ซึ่งพบว่าอัตราการปฏิบัติไม่ถูกต้องตามกฎหมายคุ้มครองแรงงานของสถานประกอบการในจังหวัดต่อจำนวนสถานประกอบการที่ผ่านการตรวจทั้งหมดของจังหวัดในปี 2556 พบว่าไตรมาส 3 มีอัตราที่พบ เท่ากับ “0” สำหรับไตรมาส 4 ปี 2556 มีอัตรา 5.26 ซึ่งมีอัตราเพิ่มขึ้นจากไตรมาสที่แล้ว ช่วงไตรมาสเดียวกันของปีที่ผ่านมา “0” ทั้งนี้การปฏิบัติไม่ถูกต้องตามกฎหมายคุ้มครองแรงงานส่วนใหญ่จะเป็นเรื่องของข้อบังคับการทำงาน ซึ่งกฎหมายกำหนดว่าสถานประกอบการต้องมีข้อบังคับการทำงาน เช่นการกำหนดวันเวลาทำงาน เวลาพัก วันหยุด และประกาศให้ลูกจ้างทราบ พร้อมทั้งทำสำเนาแจ้งให้สำนักงานสวัสดิการและคุ้มครองแรงงานจังหวัดทราบ แต่สถานประกอบการหลายแห่งไม่ทราบหรือไม่ทราบครบทุกขั้นตอน จึงพบปัญหาไม่ปฏิบัติตามกฎหมายที่มีอย่างไรก็ตามได้มีการแนะนำให้ดำเนินการให้ถูกต้องตามข้อกฎหมาย และเรื่องของการจ่ายค่าจ้างซึ่งพบว่ายังมีสถานประกอบการที่ปฏิบัติไม่ถูกต้อง อัตราการปฏิบัติไม่ถูกต้องตามกฎหมายความปลอดภัยในการทำงาน ไม่พบว่าไตรมาส 4 ปี 2556 มีสถานประกอบการที่ปฏิบัติไม่ถูกต้อง

แผนภูมิ 8 อัตราการปฏิบัติไม่ถูกต้องตามกฎหมายคุ้มครองแรงงานและกฎหมายความปลอดภัย

ในการทำงานของสถานประกอบการจังหวัดแพร่

ที่มา : สำนักงานสวัสดิการและคุ้มครองแรงงานจังหวัดแพร่

8.อัตราการเกิดข้อพิพาทแรงงาน/ข้อขัดแย้งในสถานประกอบการ

 การเกิดข้อพิพาทแรงงานและข้อขัดแย้งในสถานประกอบการ เป็นตัวชี้วัดที่แสดงถึงความสัมพันธ์ระหว่างนายจ้างและลูกจ้างการเปลี่ยนแปลงของอัตราการเกิดข้อพิพาทแรงงานจะแสดงให้เห็นถึงทิศทางความสัมพันธ์ระหว่างนายจ้างและลูกจ้างว่ามีทิศทางหรือแนวโน้มไปทางใด การเกิดข้อพิพาทแรงงานนั้นมีผลมากจากที่ลูกจ้างได้แจ้งข้อเรียกร้องต่อนายจ้าง และหากไม่สามารถยุติ หรือตกลงกันได้ก็จะเกิดเป็นข้อพิพาทแรงงานขึ้น สำหรับข้อพิพาทของสถานประกอบกิจการในจังหวัดแพร่นั้นตั้งแต่ไตรมาส4 ปี 2555 ถึง 4 ปี 2556 ไม่พบสถานประกอบการที่เกิดข้อพิพาท ซึ่งแสดงให้เห็นว่าที่ผ่านมาความสัมพันธ์ระหว่างนายจ้างและลูกจ้างในจังหวัดอยู่ในระดับดีมาก

แผนภูมิ 9 อัตราการเกิดข้อพิพาทแรงงานต่อสถานประกอบการในจังหวัดแพร่

ที่มา : สำนักงานสวัสดิการและคุ้มครองแรงงานจังหวัดแพร่

หมายเหตุ : อัตราการเกิดข้อพิพาทในจังหวัด = สถานประกอบการที่เกิดข้อพิพาททั้งหมดในจังหวัด × 100

 สถานประกอบการทั้งหมดในจังหวัดแพร่

 สำหรับข้อขัดแย้งในสถานประกอบการซึ่งเกิดจากความขัดแย้งระหว่างนายจ้าง ลูกจ้างที่มิใช่ข้อพิพาทแรงงานตามกฎหมายแรงงานเป็นตัวชี้วัดอีกตัวหนึ่งที่บ่งบอกถึงความสัมพันธ์ระหว่างนายจ้าง และลูกจ้างได้ โดยอัตราการเกิดข้อขัดแย้งในสถานประกอบการ ในรอบปีที่ผ่านมานับจากไตรมาส 4 ปี 2555 จนถึง ไตรมาส 4 ปี 2556 มีอัตรา “0” ซึ่งนับว่าไม่มีอัตราการเกิดข้อขัดแย้ง อย่างไรก็ตามกระทรวงแรงงานมิได้นิ่งนอนใจ ทุกหน่วยงานในสังกัดได้ดำเนินการตรวจเยี่ยมสถานประกอบการพร้อมทั้งส่งเสริมการสร้างความสัมพันธ์ที่ดีระหว่างนายจ้างและลูกจ้างตลอดเวลา

แผนภูมิ 10 อัตราการเกิดข้อขัดแย้งของสถานประกอบการ ในจังหวัดแพร่

ที่มา : สำนักงานสวัสดิการและคุ้มครองแรงงานจังหวัดแพร่

หมายเหตุ : อัตราการเกิดข้อขัดแย้งในจังหวัดแพร่ = สถานประกอบการที่เกิดข้อขัดแย้งในจังหวัด × 100

 สถานประกอบการทั้งหมดในจังหวัด

9. อัตราแรงงานที่เป็นผู้ประกันตน

 อัตราแรงงานที่เป็นผู้ประกันตน คิดจากจำนวนผู้ประกันตนของกองทุนประกันสังคมตามมาตรา 33,39 และ 40 ต่อจำนวนผู้มีงานทำของสำนักงานสถิติแห่งชาติ ไตรมาส 4 ปี 2556 คิดเป็นร้อยละ 14.42 ทั้งนี้สำนักงานประกันสังคมได้ขยายความคุ้มครองไปสู่กลุ่มผู้ใช้แรงงานนอกระบบเพื่อจูงใจให้ผู้ใช้แรงงานนอกระบบเพื่อจูงใจให้ผู้ใช้แรงงานเข้ามาอยู่ในระบบประกันสังคมเพื่อนำไปสู่การมีหลักประกันความมั่นคงในชีวิตเพิ่มมากขึ้น จึงทำให้อัตราแรงงานที่เป็นผู้ประกันตนมีแนวโน้มเพิ่มขึ้นเรื่อยๆ

แผนภูมิ 11 อัตราแรงงานที่เป็นผู้ประกันตน จังหวัดแพร่

ที่มา : สำนักงานประกันสังคมจังหวัดแพร่

หมายเหตุ : ประมวลข้อมูล โดยสำนักงานแรงงานจังหวัดแพร